Drama | Umuzi
Hannes Haasbroek verklap 'n geheim oor Bram Fischer (Plus: Meer oor Die Bram Fischer wals)
by Amanda on Jul 26th, 2012 Tweet
Terwyl hy navorsing gedoen het vir 'n Seun soos Bram, het Hannes Haasbroek uitgevind almal was oortuig dat die kommunis en apartheidstryder Bram Fischer veras is terwyl die wysie van "O Boereplaas" weerklink het. Selfs Die Vaderland het só oor die begrafnis berig met die opskrif "'O Boereplaas' toe Bram na die oond beweeg".
Die waarheid is dat dieselfde wysie gebruik word vir die sosialistiese strydlied "The Red Flag", wat reeds in 1889 in Brittanje gesing is. Dit is hierdie strydlied wat Fischer se dogter, Ilse Wilson, heimlik in gedagte gehad het toe sy die orrelis gevra het om dit te speel.
Dit is maar net een van vele staaltjies waarop Fischer afgekom het en wat in 'n Seun soos Bram vermeld word:
By die onlangse viering van Mimi Coertse se 80ste verjaardag is haar beroemde vertolking van O Boereplaas weer telkens opgehaal of oor die radio gespeel.
Seker ook tereg, want die "plaaslied", met sy hartroerende woorde deur C.F. Visser en verwerking deur die bekende Dirkie de Villiers, roer die hartsnare van vele.
'n Toneelstuk oor Fischer se lewe, Die Bram Fischer wals, is by die onlangse Vryfees op Bloemfontein opgevoer. Harry Kalmer, die dramaturg, skryf in 'n artikel in Rapport oor die navorsing wat hy moes doen voordat hy hierdie stuk kon skryf. Hy het onder meer van Haasbroek se 'n Seun soos Bram gebruik gemaak. Hy het ook met Wilson, Hugh Lewin en Denis Goldberg gesels.
Die Bram Fischer wals word later vanjaar op Aardklop in Potchefstroom opgevoer. Dit sal ook volgende jaar by die Stellenbosse Woordfees en by die KKNK te sien wees.
Hoe pak 'n mens 'n toneelstuk oor 'n historiese figuur aan as die vriende en familie van so iemand – mense wat hom baie goed geken het – nog leef?
Dit is 'n probleem waarmee ek gekonfronteer is toe ek begin werk het aan my toneelstuk oor die Afrikanerkommunis, Bram Fischer (Die Bram Fischer wals, wat onlangs in Bloemfontein opgevoer is).
'n Seun soos Bram: 'n Portret van Bram Fischer en sy ma Ella deur Hannes Haasbroek
Evita Bezuidenhout binnekort te siene in Desperate First Ladies
by Amanda on Jul 20th, 2010 Tweet
Almal se gunsteling dame, Evita Bezuidenhout, sal binnekort te siene wees in 'n nuwe produksie genaamd "Desperate First Ladies". Evita sal vergesel word deur Afrika- Joodse prinses Nowell Fine, die Kaaps-Maleise vuurvreter mev. Petersen, die bergie Wilhelmina Opklim en Evita se suster, Bambi Kellerman.
Die produksie open 7 Augustus 2010 by Lyric-teater in die Gold Reef City-casino.
Sy is terug – ons elegantste en gewildste vrou in die politiek, Evita Bezuidenhout.
En vrou van statuur wat sy is, gee sy nie om om die kollig te deel nie.
Vir haar beperkte speelvak van 7 tot 9 Augustus in die Gold Reef City-casino se Lyric-teater bring Pieter-Dirk Uys die Afrika- Joodse prinses Nowell Fine, die Kaaps-Maleise vuurvreter mev. Petersen, die bergie Wilhelmina Opklim en Evita se uitgesproke suster Bambi Kellerman saam.